ایلین عزیز فصلی یاز گلنده آغاجلار قیش یۇخوسوندان آیێلار بوداقلاردا قوْنچا قوْنچایا گۆلر چؤللر گۆل چیچکله بزه‌نر لاله‌لر یاسمن‌لر باغی عطرلری ایله دوْلدورارلار زُمرد گؤیلردن یاشیل‌لیقلارا شئح سَپیلر بنؤشه زۆلفونو دارایار قوْنچا کمرینی برک برک باغلاییب تیکاندان اوْخ آتار قێش یۇخوسوندان آییلمیش نرگیز ده طبیعتین شنلیک آهنگینه قارێشار گۆللر ایپک پالتارینی گئینده کۆلک سێرغالاریندان یاپیشیب اوْینایار سۆنبۆل آغزیندان عطر ساچدیقجا قیزیل‌گۆل اوْنا باخیب هوسه گلر